ming030890/wiki-yue-high-quality huggingface dataset:
蘭波

蘭波（法文：Arthur Rimbaud，1854年10月20號—1891年11月10號）係法國詩人，亦係超現實主義其中一個代表。
蘭斯胡特

蘭斯胡特（德文：Landshut）係德國一個城市，喺拜仁，人口約莫6.9萬。
蘭斯貝利

蘭斯貝利（英文：Henri George Lansbury，1990年10月12號—）係一個男足球員，佢嚟自英國，踢中場，2007年出道。

葳蕤史
呢節要加長。
蘭新鐵路

蘭新鐵路係中國一條鐵路，由甘肅蘭州蘭州站連接新疆烏魯木齊烏魯木齊南站，全長1892公里。
蘭斯岩士唐

喺2005年嘅環法單車賽，蘭斯岩士唐着住件黃衫出嚟比賽。
蘭斯岩士唐（英文：Lance Armstrong，1971年9月18號—），係美國嘅職業單車運動選手，喺美國德州嘅比奴市出世。
佢曾經代表美國參加三屆夏季奧運會（1992年巴塞羅拿奧運會、1996年亞特蘭大奧運會同埋2000年悉尼奧運會），但佢出名係因為喺1999年—2005年連續7屆環法單車賽攞到總冠軍，而呢7屆冠軍重俾人將環法單車賽話成係「蘭斯單車賽」（Tour de Lance）。
不過，喺2012年10月23號，美國反運動禁藥組織（USADA）話，岩士唐長期用咗運動禁藥（EPO），搞到國際單車聯盟取消晒佢呢7屆環法總冠軍資格，兼追返300幾萬美金嘅獎金，以後亦冇得參加單車賽。
蘭斯登站

蘭斯登站（英文：Lansdowne station）係加拿大溫哥華架空列車加拿大線喺列治文嘅一個架空車站。
蘭桂坊

蘭桂坊係香港島中環嘅一條斜路，响下面德己立街同上面雲咸街之間。蘭桂坊最出名有幾十間西餐廳同埋鬼佬酒吧，營業時間嚮黃昏到零晨，通霄狂歌熱舞。蘭桂坊係香港經濟發展嘅典範，由加拿大商人盛智文開發出嚟，佢已經畀人封為「蘭桂坊之父」。

歷史
「蘭桂坊」呢個名嘅由來有兩個講法。喺19世紀嘅時候，香港華洋混雜，而因粵語通常俗稱白人為「鬼佬」，故此「爛鬼坊」之名應運而生。但後來因為啲人覺得呢個名不雅，所以最後改名為「蘭桂坊」。另一個講法就話廣東南海九江鄉里喺香港發展嘅時候，借用咗九江煙橋村蘭桂坊之名嚟命名呢條街。
原本條街住咗好多做媒人嘅女人，所以又被稱為「媒人巷」或「紅娘巷」。喺二次世界大戰之前，蘭桂坊亦都以小販為主。
由Gordon Huthart喺1978年12月23號開辦嘅的士高舞廳「Disco Disco」喺德己立街40號地庫開張之後，加速咗蘭桂坊一帶嘅發展，同時令到佢成為聞名中外嘅娛樂場所，受到唔少名人、娛樂圈藝人同埋外籍人士歡迎。「Disco Disco」喺1986年執笠。
喺1983年，有「蘭桂坊之父」之稱，原籍加拿大嘅猶太裔商人盛智文因為覺得喺香港生活嘅外國人欠缺社交場所，同時間受到佢自己成長之地滿地可嘅新月街 （法文：rue Crescent；英文：Crescent Street）啓發，所以決定喺蘭桂坊開一間叫「California」嘅餐廳。佢之後再投資3,200萬港幣向建煌新記嘅江德仁家族買成幢加州大廈（原名德仁商業大廈，1973年落成），並將佢翻新，變成一棟有西式餐館等等嘅多元化商廈，然後又向前立法局議員倪少傑買入加州娛樂大廈（原稱日豐大廈）。從此，西餐廳同埋酒吧喺蘭桂坊開始林立。
喺2009年，盛智文決定喺成都再起另一個蘭桂坊，但經濟成效未如預期理想。不過佢反而喺下一年就將加州大廈同加州娛樂大廈合併發展為單一樓宇，將個別分散區內嘅食肆、酒吧同埋健身中心整合喺同一幢大廈入面，而樓高27層嘅加州大廈亦都喺2015年落成。

特色
蘭桂坊日頭水盡鵝飛，夜晚人山人海，尤其公眾假期前夕，越夜越美麗。零晨3~4點酒吧打烊，蘭桂坊冇早市，平日中午有附近白領嚟食西餐，放工嚟Happy hours，黃昏日落酒吧鋪頭開工，鬼佬食客貪佢地方靜中帶旺，鬼鬼地。蘭桂坊嘅餐廳酒吧少用中文；多數用英文溝通，因為客人多數講英文。香港本地人或中國大陸人嚟到多數都只不過係望下，影張相咁，好少幫襯，因為啲餐唔抵食。蘭桂坊以前有間麥當勞，收尾走咗，可能鋪租貴，頂唔住。
蘭桂坊有一間7-11好好生意，因為啲啤酒同微波爐零食有得比，價錢「合理」好多。
盧華

盧華（英文：Lowa），本名盧志華，係香港男歌手，2021年出道。佢2017年10月加入Pandora樂隊做結他手，2020年1月因為準備個人發展而離隊。
盧華爾-大西洋

盧華爾-大西洋（法文：Loire-Atlantique）係法國盧華爾河區其中一個省，編號44，首府南特。
盧華基

盧華基係香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。
盧華爾

盧華爾（法文：Loire）係法國奧文尼-隆河-阿爾卑斯其中一個省，編號42，首府聖德田。
盧華雷

盧華雷（法文：Loiret）係法國中央-盧華爾山谷其中一個省，編號45，首府奧爾良。
盧茨克

盧茨克係烏克蘭沃倫州嘅首府，人口大約21萬。
盧華爾河

盧華爾河（粵拼：lou4 waa4 ji5 ho4；法文：Loire，法文讀音：[lwaʀ]）係法國嘅河，亦係法國境內最長嘅河。長1,012公里，由法國中央高原流去大西洋。
盧華爾河區

盧華爾河區（法文：Pays de la Loire）係法國西部一個大區，首府南特。
羅梓龍

羅梓龍（Marcus Lo Tsz Lung，2002年12月31號—）係香港男童星同模特兒，佢3歲已經開始做模特兒，曾經喺唔少報紙、雜誌同平面廣告嘅硬照度出現過，2009年開始亦有拍攝影視作品同電視廣告。
佢話鍾意拍劇多過電影，長劇成個氣氛開心好多。
羅曼諾夫王朝

羅曼諾夫王朝係俄羅斯帝國嘅一個王朝，1613年由米哈伊爾一世開創，去到1917年尼古拉二世落臺。
羅村路

羅村路（粵拼：lo4 cyun1 lou6）係中國廣東佛山嘅南北走向道路，喺南海區黃岐。北邊從羅村大街開始，一直向南去到廣佛公路。

名
條路因為喺黃岐羅村而改成噉嘅名。

敘述
全長257m，闊16米，雙向2車道。

特色
條路主要係南海黃岐城中村嘅道路，兩邊住宅同工廠廠房林立，雖然得2條車道，但上落班高峰期幾乎車水馬龍。
羅朗翹

羅朗翹（英文：Peace Lo）係一位香港女唱作歌手，喺多個演唱會擔任和音角色，亦會幫助其他作家編曲，亦喺無伴奏合唱組合 SENZA A CAPPELLA 擔任女低音和人聲敲擊。

簡介
Peace Lo喺新界西長大，喺香港浸會大學畢業。自己作品的曲風受節奏藍調同爵士樂啟蒙。以鍵盤為主奏樂器，因為擁有多年演唱無伴奏合唱的經驗，所以擅長將和聲同埋採樣融入其佢嘅音樂裡面。羅朗翹亦都擅長鋼琴和敲擊樂，曾經參與過西九自由約、文藝復興女流之音樂會等等。
喺2013年加入SENZA A CAPPELLA，擔任女低音和人聲敲擊。
喺2016年初同SENZA A CAPPELLA團友Miri Leung創立Little by little藝術工作室，提供各類型嘅音樂課程，包括無伴奏合唱、和音歌唱、編曲、鋼琴、樂理等，亦會參與配樂製作、演唱會和音編寫、唱片灌錄、跨媒體設計等藝術工作。
宜家會喺好多非牟利團體同埋中小學表演教授無伴奏合唱，協助學校成立樂隊，傳承呢個藝術。曾參與陳柏宇10週年演唱會、香港夏日流行音樂節2016 - 吳業坤演唱會等。
喺2021年五月發行第一張個人EP 《a room for》，四首歌由內心的思辯出發。例如〈邊城〉係講述城市的人情冷暖、〈人形〉係質疑人性一啲陰暗面而視而不見等問題。
喺2022年亦發行新作品，例如〈睡行症〉等。 呢啲歌將會出現喺第二隻專輯。
喺2023年12月16日於翻騰三周半（新蒲崗景福街啟德工業大廈一期B座6/F）舉行入行以來第一個album launch音樂會 《Blue Hour》。專輯收錄咗九隻歌，從黃昏到日出，周而復始。
Peace現時會陸續以獨立音樂人和組合 SENZA A CAPPELLA 的成員的身份發行新作品。
羅桂祥

羅桂祥（1910年—1995年5月5號）係維他奶創辦人之一。細佬羅騰祥同羅芳祥分別創辦大家樂同大快活。

公職
消費者委員會主席
香港市政局議員
香港立法局功能組別議員
第六、七屆政協委員。
羅梓駿

羅梓駿（英文：Law Tsz Chun，1997年3月2號—）係香港足球員，司職左後衛，而家[咩時候？]效力香港超級聯賽球會傑志。
稻川英里

稻川英里 ，係日本嘅一個女藝人同埋配音員。
稻森克尚

稻森克尚（1994年3月8號—）係日本足球員，司職後衞，效力鳥取飛翔。
稻江科技暨管理學院

稻江科技暨管理學院（英文：Toko University），簡稱稻江，係台灣一間私立學院，喺嘉義縣政中心太保市同朴子市交界以「教學實用」為特色。停辦前共有12個學系、2個二年制專班、3個碩士班、1個碩士在職專班。
2020年5月校方宣布停辦、停招，7月3號教育部一度撤回稻江停辦計畫，維持停招，但去到2021年6月21號，教育部經設立變更停辦審議會決議，同意稻江喺2021年7月31號起停辦。
稻村優奈

稻村優奈 ，係日本嘅一個女藝人同埋配音員。
稻本潤一

稻本潤一（日本新字體：稲本潤一，1979年9月18號—）係日本足球員，司職中場。先後效力大阪飛腳、阿仙奴、富咸足球會、西布朗足球會、卡迪夫城足球會、加拉塔沙雷、法蘭克福足球會、雷恩足球會同川崎前鋒。宜家踢緊南葛SC。
稻屬

稻屬（學名：Oryza）係禾本科嘅一屬，有18個物種，包括1個栽培種同17個原生種。分布全球嘅熱帶同亞熱帶地區。
趙斗淳事件

趙斗淳事件（韓文：조두순 사건）係2008年12月喺韓國一單強姦案，犯人趙斗淳喺廁所用極其殘忍嘅手段強姦一個8歳細路囡，最後畀人判坐12年監，但係好多韓國市民都唔滿意，唔想佢再出嚟為害人間。事件後來畀人拍成電影《許願》。

事件經過
2008年12月11號朝早8點半，當時得8歲嘅細路囡娜英出門口參加學校嘅才藝表演大會，經過京畿道某一間教堂，突然畀犯人趙斗淳夾硬抱住拖入教堂廁所，趙斗淳除衫除褲之後強逼娜英就範。但係娜英頑強抵抗，激嬲咗趙斗淳而不斷畀佢掌摑、重擊同埋咬面，仲畀佢捉著個頭顱撞入馬桶水箱，性侵過程中趙斗淳仲用廁所泵吸娜英嘅屎眼，令到娜英骨盆骨折、大小腸流出體外壞死、肛門同性器官80％損壞之後暈咗。
事後為洗清犯罪證據，趙斗淳將大量凍水倒入娜英嘅體內，洗走殘留喺入面嘅精液，等到娜英喺廁所醒返，趙斗淳已經著咗草，之後先畀社區居民發現送醫，但因為傷害嚴重，娜英需要裝人工尿袋同埋以後去大小便都要人哋幫手。
趙旴燦

趙旴燦（2005年1月20號—）係大韓民國嘅一個男藝人同埋歌手。
趙敏通

趙敏通，香港藝人，2002年無綫電視藝員訓練班（第十六期）畢業。

事件
佢喺2010年8月喺黃大仙醉酒駕駛，之後拒絕進行酒精測試，又唔出示身份證同駕駛執照而被捕，之後喺觀塘法院承認未有提供呼氣樣本罪，被判罰四千元同停牌九月。
趙文卓

趙文卓（1972年4月10日—），原名趙卓，生於黑龍江省哈爾濱市，中國男演員。畢業於北京體育大學武術系，曾經獲全國武術冠軍同埋當選中國國家武英級運動健將嘅榮譽。1992年被導演元奎賞識從而開始進入香港娛樂圈同埋中國內地娛樂圈，然後接拍多部動作電影，成為新一代「真功夫」影星。因電視劇《花木蘭》裡面嘅李亮一角而風靡台灣。
趙承熙

趙承熙（韓文：조승희，英文：Seung-Hui Cho，1984年1月18號—2007年4月16號）係一個美國人，佢2007年響維珍尼亞理工屠殺案，開槍殺咗32人而出名。最後自殺而死。
趙承熙原本係南韓人，佢係1984年出世。佢1992年9月成家移民美國。

屠殺
内文：維珍尼亞理工大學校園槍擊案
2007年4月16號當地朝早7點3，佢響佢讀緊嘅維珍尼亞理工學院暨州立大學，首先開槍殺死一男一女，之後重用兩個鐘拍條片。然後去郵局寄畀電視台。去到9點9，佢去到一個上緊德文嘅課室，開槍殺人，全班死淨四個，然後自殺。
趙昰

趙昰（昰讀是；1269年7月10號—1278年5月8號），史稱宋端宗或宋帝昰，係宋代第十七位皇帝。
趙昰係宋度宗個仔、宋恭帝阿哥，阿媽係楊淑妃。
喺宋恭帝響1276年向元朝投降之後，趙昰喺1276年（7歲）響福州登基，改元景炎，為咗逃避元朝軍隊，佢同佢細佬趙昺加埋一眾朝臣一路向南行，先到南澳，再到九龍城。傳說趙昰曾經喺土瓜灣一嚿大石度唞過，後啲就叫呢塊石做宋王台。之後佢因為浸親，1278年（9歲）就響大嶼山嗰頭死咗。之後由趙昺繼位。
遵教

遵教（越南文： Tuần Giáo）係越南奠邊下轄嘅一個縣。
遲重瑞

遲重瑞（粵拼：ci4 cung5 seoi6；簡化字：迟重瑞；1952年12月23號—）係中國男演員，喺上海戲劇學院畢業。因出演《西遊記》入面嘅唐僧令觀眾熟知。1990年同當時嘅中國女首富陳麗華結婚，退出演藝圈。而家係中國電視劇藝術家協會會員，澳門歌演藝聯會顧問，北京海外聯誼會理事，北京僑資企業協會理事，中國紫檀博物館副館長，香港富華家具企業有限公司董事兼總經理。之後喺《西遊記續集》、《吳承恩與西遊記》入面都飾演唐僧。
遵義新舟機場

遵義新舟機場（粵音：zeon1 ji6 san1 zau1 gei1 coeng4）係喺中國貴州嘅一個機場，喺2012年嗰陣起好兼且開放畀人用嚟搭飛機。
遵義茅臺機場

遵義茅臺機場（粵音：zeon1 ji6 maau4 toi4 gei1 coeng4）係喺中國貴州嘅一個機場，喺2017年嗰陣起好兼且開放畀人用嚟搭飛機。
遲發肌肉痛

遲發肌肉痛（Delayed onset muscle soreness (DOMS)）係一隻運動之後廿四到七十六小時出現嘅肌肉痛或者唔舒服。通常會持續多兩三日。曾經有段時間認為係乳酸積聚引起，不過，近期理論都係講肌肉伸展運動嗰時，因為肌肉唔習慣個運動量，肌肉纖維有微細損傷。乳酸理論唔成立係因為乳酸會散得好快，根本解釋唔到點睇第二日重會痛。
痛嘅原因到家下都未精確咁知道，某種肌肉收縮可能係痛嘅關鍵。某啲收縮運動，好似行落山咁，可以引致好嚴重嘅遲發肌肉痛。呢類運動要肌肉收縮去負重，令到多啲肌肉細胞受損。
另有人講痛唔係因為肌肉細胞受損，而係肌內強化過程。肌肉響訓練嗰時會加強自己，加多啲肌節增強力量。過程之中細胞會脹，壓住神經血管，引致遲發肌肉痛。

遲發肌肉痛訓練
肌肉痛訓練一般都搞到人肌內梗，脹，無力同埋痛。  肌肉痛時再唔停咁用力，會令到肌內脹啲痛啲，加長肌肉痛嘅時間。有一啲科學證據講再多啲訓練，增強過度都唔會有負面反應。 成日響痛之下訓練會搞到人好唔舒服，雖則有啲人會習慣咗。呢個情況之下訓練後果，以及肌肉痛，休息同肌肉增大三者之間嘅關係係好有爭議。有啲話長期肌肉痛會令到肌肉增長，而有啲就話咁係過度訓練，引致停滯無發展。

減輕痛楚
慢慢拉筋。運動之前做熱身運動，等肌肉準備好。同埋做完運動後，要做返啲拉筋。拉嗰時要拉得有少少唔舒服，定十到卅秒。新人嘅話，做唔多過十秒。前後拉筋係唔係保護肌肉來防止肌肉痛，而係會減輕 運動之後肌肉痛。
若果真係好痛，可以用止痛藥，例如阿士匹靈同ibuprofen。阿士匹靈可以令到身體放多啲維他命C去造某啲締結組織同骨。如果唔夠維他命C，會加長好返時間，同埋加重遲發肌肉痛病徵。
謝雅兒

謝雅兒（英文：Ngayi Tse，1994年6月23號—）係香港女唱作人，2020年成為全職唱作人，2024年佢嘅主唱兼作曲作品——電影《填詞L》主題曲《填詞魂》攞到第42屆香港電影金像獎「最佳原創電影歌曲」。

簡歷
謝雅兒中學時期演出音樂劇，開始對音樂同表演有興趣，大學入讀香港中文大學社工系學士，2016年畢業。佢畢業後後做社工，工餘時間參加過中國大陸同台灣嘅電視歌唱節目，又客串過香港電視節目，亦為唔少電影同電視廣告歌曲錄音。佢2019年去西班牙學習聲樂，2020年1月以全職創作歌手身份推出第一首單曲《不能回家》。佢入圍當年香港中文金曲獎 「最佳新人獎」，2021年去台灣發展，演出台灣音樂劇同推出單曲。
謝霆鋒攞獎同提名一覽

謝霆鋒攞獎同提名一覽係講緊藝人謝霆鋒出道到依家所得到嘅榮譽同埋獎項。謝霆鋒1996年簽約英皇娛樂正式出道，1997年憑住大碟《My Attitude》攞到第二十屆十大中文金曲頒獎典禮最有前途新人獎金獎，1998年憑《新古惑仔之少年激鬥篇》陳浩南一角獲得第18屆香港電影金像獎最佳新演員。早期謝霆鋒主力發展音樂事業，有時亦以演員嘅身份去拍廣告、電影、電視劇，獲得多家香港電子傳媒機構頒發嘅音樂獎。00年代後期，受頂包案影響，謝霆鋒開始主力發展電影同主持事業，希望轉型，佢亦攞到多個電影獎項，有第13屆澳門國際電影節最佳男主角、第30屆香港電影金像獎最佳男主角等。自10年代開始，謝霆鋒就花更多時間響綜藝節目個度。另外謝霆鋒近年亦多次發起公益活動，亦因此畀愛心獎委員會任命做愛心大使。
謝霆鋒影視作品一覽

謝霆鋒影視作品一覽係指緊藝人謝霆鋒歷嚟嘅影視作品。謝霆鋒響1996年簽約英皇娛樂正式出道，1997年客串電視劇《真情》，1998年出演第一部電影作品《新古惑仔之少年激鬥篇》。謝霆鋒響90至00年代主要活躍響香港電影界，亦有參演過台灣同中國嘅電視劇同電影，2003年成立後製公司Post Production Office，開始參加電影幕後製作。00年代後期開始主力發展中國電影市場，2012年開始主持綜藝節目。
謝霆鋒頂包案

謝霆鋒頂包案，係指響2002年3月23號藝人謝霆鋒響香港島紅棉路炒車後，搵其他人嚟頂包嘅事件。

經過
2002年3月23號凌晨，一架價值240萬嘅法拉利F360跑車響香港島紅棉路撞向路邊花壇，成架車幾乎變形。事後司機成國定到警署自首。
但係經廉政公署調查之後，查出當晚揸跑車嘅人係謝霆鋒。原來謝霆鋒因為要到外國做節目，所以打電話通知經理人處理，而自己響事發後畀疑似張栢芝嘅人接走。之後經理人搵到英皇娛樂公司專屬司機成國定，叫佢做替死鬼。響廉署介入調查後，好快就拉咗謝霆鋒，據傳地點就響張栢芝屋企。
6月6號，律政司認為案件證據足夠，正式起訴謝霆鋒、成國定同差人劉國偉。9月20號，謝霆鋒頂包案響西區裁判法院開庭審理。謝霆鋒一方請嚟大律師鍾偉強、清洪嚟為自己辯護。

判決
10月2號，法院認為謝霆鋒響事發之後未有執好手尾就離開現場，已經係妨礙司法公正，裁定謝霆鋒罪名成立，判謝霆鋒還押壁屋監獄14日後再做判決，最終佢畀人判240個鐘社會服務令；「替死鬼」成國定就響認罪同埋出任污點證人之下，被判坐監四個月；而被指任由頂包案發生、罪名係串謀妨礙司法公正嘅差人劉國偉就被判坐監六個月。律政司認為判決太輕申請司法覆核，但畀裁判官駁回。
謝霆鋒同劉國偉唔滿意判決，以污點證人成國定曾經推翻口供為理由，申請上訴。2003年11月28號，終審法院駁回謝霆鋒嘅上訴，謝霆鋒響庭後表示「無期望，無失望」。2004年10月7號，終審法院判劉國偉上訴得直，劉國偉畀法院改判無罪。

影響
響頂包案入面，成國定同劉國偉都要坐監，但身為當事人嘅謝霆鋒就判得最輕，淨係240個鐘社會服務令，引起市民嘩然。而謝霆鋒畀香港學生選做2002年「最負面人物」同埋「風雲人物之首」，形象插水。受事件影響，謝霆鋒被迫潛水一段時間，響2003年復出之後更加將事業重心由香港轉去中國大陸。當時英皇娛樂嘅收入有56%係嚟自謝霆鋒，呢次事件亦令英皇娛樂損失慘重。
謝雪心

謝雪心（Susan Tse Suet Sum，1951年11月1號—），真名孔令馥（Hung Ling Fook），尊稱心姐，係香港粵劇、電影同電視演員，孔子第76代後人，11歲成為任劍輝、白雪仙嘅門徒。曾應邀香港華仁書院創辦嘅英語粵劇演出。佢而家係無綫電視合約藝員。

簡歷
謝雪心阿爸孔仲葵係中山人，阿媽係順德人，出生喺香港小康嘅屋企，自細個喺父母嘅薰陶下對粵劇產生興趣，因體弱而習泳，最擅長背泳。1960年代喺任職新聯影業電影公司監製嘅叔公孔強推薦下拍攝《七小福》同《殘月離魂》等電影，係香港粵劇界演員。
1990年代末開始向電視發展。喺1996年加入亞洲電視，向視圈發展，拍攝首部劇集《親親，親人》，當時亞視董事長林百欣曾譽謝雪心係「亞視汪明荃」。後嚟喺2008年轉投無綫電視。首部參演劇集係《巾幗梟雄》，更憑藉《巾幗梟雄》嘅殷鳳儀（大奶奶）一角榮獲2009年萬千星輝頒獎典禮「最佳女配角」獎，亦係首位由亞洲電視轉投無綫參與第一套電視劇後即時奪得無綫獎項嘅藝員。翌年亦憑《宮心計》奪得亞洲電視大獎嘅「最佳連續劇女配角」。後來亦參演過唔少經典劇集，演技受人肯定，包括《宮心計》嘅郭太后、《公主嫁到》嘅崔太妃、《巾幗梟雄之義海豪情》嘅鄭朗喜（喜姐）、《結·分@謊情式》嘅李佳芳以及《幸福摩天輪》嘅唐碧曌等。謝雪心亦偶爾演出電影，間中參演舞台劇。
謝青

謝青，香港親中派政治人物兼天主教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
美國禁酒令

美國禁酒令（或者叫禁酒時期）係指由1920年至1933年期間喺美國推行嘅全國性禁酒，禁止釀造、運輸同埋賣含有酒精嘅飲品。
1920年通過咗美國憲法第十八修正案，制定咗執行禁令嘅規則。禁酒令無令到酒精嘅消耗減少，反而令到私釀酒猖獗、假酒氾濫整到市民失明死亡、無辜百姓變咗做罪犯、執法官員貪污收賄、黑手黨靠運販私酒得到好大嘅利益，重延伸出其它好多社會問題。
最尾通過咗第二十一條修正案，喺1933年12月5號廢除第十八修正案，結束禁酒令。
美國皇家白禮頓大學

美國皇家白禮頓大學（Queen's University of Brighton，有啲翻譯做美國皇家百聖大學）係一間報稱喺美國嘅野雞大學。

關於大學嘅認受性
呢間大學嘅認受性曾經被外間質疑，其中美國俄勒岡州政府網頁列咗佢落去未經認證院校清單裡面。另外，香港親中派自由黨成員周錦威被指控用博士銜頭企圖呃錢呃勳銜嘅時候，佢回應自己係攞到美國皇家白禮頓大學嘅學位，但記者之後查證亦發現官方網站已經關閉，仲竟然以簡體字顯示要畀續約費先可重開網站。
美國短吻鱷

美國短吻鱷（American alligator），又叫密河鱷，係西半球大型嘅鱷魚品種，可以有5米長。鱷魚仔係黑色，身上有無規律嘅黃色橫向帶紋點綴，到咗成年時就會睇唔到，因為黃色斑紋會逐漸被黑色素同藻類遮晒。美洲鱷有圓而闊嘅口鼻，體色同另一種美洲鱷（Crocodylus acutus）唔同，後者嘅體色為啡色，而且口鼻部較尖細。同原產中國嘅揚子鱷有親緣關係。
美國短吻鱷嘅前腳

分佈
美國東南部。住響淡水濕地裏面。

繁殖
公嘅體型大過乸好多，繁殖季節期間，鱷魚公會彎住身，頭同尾用力推出水面，並以大叫方式嚟吸引鱷魚乸交配。當佢哋大叫嗰陣，少量噴出嘅水會響鱷魚背脊嘅鱗片上振動。交配會響水裏面進行，鱷魚乸會將蛋生響植物碎屑堆入面〔呢句嘢唔似粵語，唔該改咗佢〕，並響 65 日嘅孵化期間一直守住。每次可以生 20-50 隻蛋。

食啲乜
細隻嗰陣以食無脊椎動物、青蛙、魚為生，而大咗之後就改食烏龜、水鳥同哺乳動物。佢哋為咗捉住響垂喺水面嘅雀鳥嚟食，鱷魚有時會突然用佢條尾支撐住個身企起。佢哋通常響涼爽嘅挨晚搵食。

保育現狀
佢襲擊人嘅紀錄遠比其他鱷魚少，但有時都係有意外發生。佢響1960年代由全獵殺改為受保育動物，族群數量已逐漸增加，而事實上，佢響某啲地區仍被視為唔受歡迎嘅危險動物而畀人驅逐。
美國空軍

美國空軍（英文：United States Air Force）係美軍嘅分支，負責管理所有同空軍有關嘅事務，有超過30萬現役軍人。
美國空軍學院

美國空軍學院（英文：United States Air Force Academy），係美國一間軍校，1954年創校，專門培訓美國空軍。
跳舞蘭

跳舞蘭（粵拼：tiu3 mou5 laan4；學名：Oncidium）係蘭科其中一個屬，原產南美同中美洲，生物分類屬樹蘭亞科，有超過330個品種。
跳變沿

跳變沿係指數字電路裏便一種壁狀波形，係喺極短時間之內、由一個平穩狀態切換到遞個平穩狀態（即跳變）而形成嘅。根據信號值嘅前後高低變化可以有升跳變沿（正跳變沿、上升沿）、降跳變沿（負跳變沿、下降沿）之分。有啲集成電子元件會接受（輸入信號嘅）跳變沿嚟作為接續運算嘅條件。
常見嘅跳變沿產生原因有電路嘅通斷、開關掣切換、時鐘抑或脈衝生成器產生嘅方波脈衝等等。
跳舞比賽

一班人喺度搞跳舞比賽。
跳舞比賽（粵拼：tiu3 mou5 bei2 coi3；英文：competitive dancing / dance competition）係指鬥跳舞嘅比賽。呢啲比賽通常會有評判嚟負責評鑑啲參賽者嘅表現，按某啲事先講好嘅準則（例如「參賽者能唔能夠準確噉跟住拍子跳」）嚟評分。
跳跳虎

跳跳虎（Tigger）係隻卡通老虎， 由英國人 A. A. Milne 喺1925年創作，1966年畀迪士尼買咗版權，做咗佢旗下嘅卡通角色。呢個角色係小熊維尼嘅老友。
跳跳跳台灣旅行團

《跳跳跳台灣旅行團》（英文：Taiwan Dancing Tour）係香港MakerVille製作嘅資訊節目，由張右雨、李炘頤‎主持，2023年7月3號到7月21號逢禮拜一到五23:00 - 23:30喺香港電視娛樂ViuTV播。節目主持會去臺灣同當地舞蹈團體交流。
跳蛛科

跳蛛科（學名 Salticidae），係蜘蛛目嘅一科。
因為佢捉獵物嘅方式好似老虎咁，所以又叫做蠅虎。跳蛛視力非常好，鍾意蹦蹦跳跳。走近獵物個陣，先逐步行近，然後喺最近嘅位置蹼去獵物度。喺天花板上倒立行個陣重可以跳起捕食。因為喺樹度等高處跳會跌落嚟，所以預備跳個陣會先貼上一條絲，就好似爬山嘅人用岩釘同繩防止跌落嚟咁樣。
跳蛛嘅頭胸部比起其他科較方形（圖一）。頭胸部上嗰八隻眼，其中兩隻平常比其他嘅大（圖二）。
維基同享有多媒體嘅嘢： Family Salticidae
圖一
圖二
Phidippus sp.
Salticus scenicus eating a fly
Phidippus audax
Phidippus workmani
Paraphidippus aurantius
Ant Mimic Spider
跳蝨

跳蝨，又叫跳虱、跳蚤，係內翅總目昆蟲，主要寄居哺乳類動物身上面，吸血維生。
跳舞群組

跳舞群組，有啲媒體叫歌舞群組，係指喺武漢肺炎香港疫情入面，懷疑因為喺2020年11月喺多個跳舞場所跳舞而感染武漢肺炎嘅一個感染者群組。截至2021年1月19號，呢個群組合計有732人確診武漢肺炎，14人死，係香港疫情入面最大規模嘅群組。

名
群組頭一位確診個案喺2020年11月19號被發現，患者去過灣仔駱克道Starlight Dance Club跳舞，到20號發現另外9位患者都同呢間舞室有關，所以初頭係叫「Starlight Dance Club群組」，到21號發現有唔少患者同時去過其他舞室，所以改叫「舞室群組」，再喺22號開始叫「跳舞群組」。到30號開始，官方曾經用過「歌舞群組」字眼，但坊間大多都叫慣咗做「跳舞群組」，所以官方之後都有繼續用「跳舞群組」字眼。
跳遠

跳遠，係個田徑項目，運動員先助跑，跟住起跳，最後落地。跳得最遠就贏。
空中花園

空中花園（古希臘文：οἱ [τῆς Σεμιράμιδος] Κῆποι Κρεμαστοὶ Βαβυλώνιοι），又叫懸園，係古代世界七大奇蹟之一。嚮前6世紀由新巴比倫王國尼布甲尼撒二世（Nebuchadnezzar）喺巴比倫城為佢患咗思鄉病嘅王妃安美依迪絲（Amyitis）起嘅。而家已經成為傳說。
呢個空中花園據說係用咗立體造型，有4層平台，由瀝青同磚塊起成，平台由25米高石柱支撐，有灌溉系統，由奴隸負責打理，佢哋不停噉推動連住齒輪嘅把手。花園種咗各種花草樹木，離遠睇好似有個花園喺半空。佢個名純粹係出自希臘文paradeisos一字意譯。又可以叫做「梯形高台」。所以推測「空中花園」實際上就係起喺「梯形高台」上面嘅花園。希臘文paradeisos（空中花園）後來變成咗英文paradise（天堂）。

而家建築元素
而家好多大廈、屋苑都學咗呢種空中花園建築元素，都叫做「空中花園」、平台花園、天臺花園咁。
空想世界

空想世界（英文：fantasy world）係指由做一個故仔嘅故事舞台、同現實世界有明顯分別嘅虛構世界。一個空想世界通常會有住同現實世界唔同嘅物理定律，例如係有魔法嘅存在。
將故仔設喺空想世界係奇幻呢種文類嘅核心特徵。
空姐牛肉飯

空姐牛肉飯，正式名神戶食堂（英文：Kobe Dining），曾經係香港一間日式食肆，因為佢嘅「藍店」身份而出名。舖頭喺九龍深水埗欽州街37K號西九龍中心8樓嘅美食廣場入面。
老闆係前空姐郭德英（Annie，1972年12月4號–）喺2016年創辦，招牌菜係日式牛肉飯，皆因佢響1995年至2010年間，做過十幾年美國聯合航空空姐，所以就用「空姐牛肉飯」個名做噱頭。
2023年4月，郭德英話想專注旅行社業務，喺4月26號摺埋間食肆。佢強調呢次係「光榮結業」，原本一早想執咗佢，但唔想畀黃絲睇死，所以一直堅持，但後來佢終於諗通，認為「自己嘅歷史任務已經完咗」，可以放手專注喺旅行社業務。

政治立場同事件
佢本身係親中派支持者，2019年反修例運動爆發後，郭德英因為多次發表撐警言論，令空姐牛肉飯畀反修例運動支持者抵制，做咗其中一間出名嘅「藍店」。

控告梁家榮被拒
2020年佢又以香港電台節目有反警內容誤導市民做理由，搵咗有大律師資格嘅新民黨立法會議員容海恩，用私人傳票方式告廣播處長梁家榮「公職人員行為失當」，結果法庭認為表證唔成立，拒絕受理。

同劉佩玉違反新型冠狀病毒限聚令、叫記者收工
喺2020年12月，佢同親中派區議員劉佩玉合作進行地區工作，但期間人數聚集過多違反當時嘅新型冠狀病毒限聚令，本來保安只係提點佢哋，但佢哋都唔理，結果引嚟警員到現場調查。之後記者追問佢有關事件嘅時候，佢亦拒絕回應，又賴記者人多，先至出現問題，叫佢哋收工。
空中王國

《空中王國》（粵音：hung1 zung1 wong4 gwok3；英文：Airborne Kingdom）係一隻喺 2020 年出嘅起城市遊戲，用 Unity 遊戲引擎整嘅。
隻遊戲個故仔設喺一個奇幻世界，用咗蒸汽鬅客噉嘅美學設計，畀玩家建造一座喺空中嘅城市，仲可以「揸住」呢座城市周圍飛嚟飛去，搵新資源同埋新同盟。
空城計

空城計係三十六計入面嘅第32個計策，歸類入敗戰計，內容係用大膽行動去令到敵方錯判形勢。
空島

空島（英文：Null Island）係個唔存在嘅島，形容本初子午線同赤道相交嗰一點，亦即係北緯0度、東經0度嘅位置，喺非洲西岸嘅大西洋畿內亞灣。嗰度得個浮標。
空中巴士 A380

空中巴士A380 係歐洲空中巴士公司嘅大型客機，亦係全球載客量最高嘅客機，有「空中巨無霸」之稱。A380 有兩層四引擎客機，採最高密度座位安排時可載 850 個乘客，喺典型分頭等、商務、經濟艙嘅安排之下，可以載到 555 個客咁多。
呢架機嘅原型機係喺2004年中第一次亮相，直至2005年1月18號，空中巴士於土魯斯廠房為首架A380舉行出廠典禮。2005年4月27號A380第一次成功試飛，同年嘅11月11號，第一次跨洲試飛去到亞洲嘅新加坡。A380 喺2007年正式運畀買家。
A380投入服務之後，破咗波音747 35年嘅紀錄，成為世上載客量最大嘅民用飛機，不過，烏克蘭嘅安東諾夫設計局造嘅安-225「夢想」運輸機依然係載得最重嘅民用飛機。
截至2019年1月空中巴士總共接咗313架A380嘅訂單，其中234架已經付運，亞聯酋航空係A380最大買家。
2019年2月，空中巴士宣佈會喺完成亞聯酋航空嘅14架同埋全日空嘅3架客機之後，喺2021年停產A380。
空中服務員

空中服務員或空中乘務員，女嘅叫空中小姐（簡稱空姐），男嘅叫空中少爺（簡稱空少），一般指嚮民航機上照顧乘客嘅人，負責安全同派飛機餐同飲品等等。
貝塔斯曼音樂集團

貝塔斯曼音樂集團（英文：Bertelsmann Music Group，簡稱BMG）係貝塔斯曼喺1987年成立嘅一個部門，嚟結合佢哋嘅音樂唱片嘅運作ZD12008年10月1號集團俾索尼收購咗大部分嘅資產。
貝奈戴托·克羅齊

貝奈戴托·克羅齊係一個意大利、意大利王國哲學家、政治人、美術史學家、作家、文學評論家、史學家。
貝可勒爾

貝可勒爾（法文：Henri Becquerel，1852年12月15號—1908年8月25號），係法國物理學家，因為發現咗放射性現象，所以同皮耶居里、居里夫人兩公婆一齊攞到1903年諾貝爾物理學獎。
度量放射性活度嘅物理單位貝可，就係用佢個名紀念。
貝哲羅柏斯卡

貝哲羅柏斯卡（Pedro Pascal，1975年4月2號—）係美國演員，智利人。細個嗰陣佢父母參加反皮諾切特示威，做咗政治犯，冇耐得到丹麥政治庇護，貝哲羅喺美國加州橙縣度長大。出名作品包括美國電視劇《權力遊戲》。
貝基捷

貝基捷（英文：Yuri Berchiche，1990年2月10號——）係一個嚟自西班牙嘅男足球員，踢開左閘，而家效力緊西甲球隊畢爾包。

威水嘢
呢節要加長。
貝士理

貝士理 （葡文：Bezerril Fontenele；1850年3月9號—1926年5月21號）係巴西嘅軍人同政治人。佢喺1892年到1896年間做塞阿拉州州長。
1891年巴西憲法，貝士理簽名（第十簽名）
耳挖

耳挖（挖變調陰上）係一種挖，用來挖耳，清走耳屎。多數用竹做，亦有用金、銀、鋼、銅、玉或塑膠造。
耳屎有時令耳仔唔舒服，聽嘢有影響。不過亦有醫療建議唔好挖，因為耳屎係護耳分泌，挖咗或者會易染病菌。
耳塞

耳塞係一種塞得住耳竉但係又唔會入耳嘅小型架生，可以話係一種個人防護裝備（PPE），主要係用來隔音，喺大噪音嘅工作場所，用來防止噪音影響聽力。
游水都可以用耳塞，唔畀耳窿入水令外耳道發炎。
耳材村海口魚

海口魚（學名Haikouichthys）係一類原始嘅類似魚嘅生物，屬於無頜總綱。下便只有一個物種，就係耳材村海口魚（H. ercaicunensis）。
佢嘅化石喺雲南嘅澄江動物群（帽天山層）搵到，可以追溯到寒武紀，被認為係至今為止發掘到嘅最古老嘅魚類化石。佢嘅發現對古生物學同動物源流學說有非常大嘅影響，因為佢將科學家原先估計脊椎動物出現嘅時期向前推到5億年前。
支序分類學研究顯示海口魚可能屬於原始嘅無頷總綱，最接近八目鰻。佢大概長2.5厘米，比喺同一個地方發現嘅昆明魚窄身啲。佢嘅完模標本喺中國雲南昆明筇竹寺組搵到。
海口魚有明顯嘅頭部同軀體。頭上至少有6個，可能有9個鰓。身體分成幾節，有明顯嘅背鳍。佢可能有脊索，但係標本凈係保存咗一細橛。標本冇咗條尾嘅末端。背鰭指向頭部，而家啲魚亦有少數係噉樣嘅。海口魚亦有腹鰭。喺腹部有13個環狀結構，估計係生殖腺、排泄器官或者其他嘢。佢嘅骨骼並無生物礦化嘅跡象。
耳分高下

《耳分高下》（英文：Boom Boom Ba）係香港無線電視遊戲電視節目，《味分高下》續作，由庾澄慶、鄧健泓主持，蘇強文旁述，內容係請藝人上去玩同聽覺有關嘅遊戲。節目喺2009年2月2號到3月13號，逢禮拜一到五香港時間晚上22:30-23:00喺翡翠台同高清翡翠台首播。
耳屎

耳屎係耳入面嘅固體分泌，由乾咗嘅耳油同死皮組成，可以係乾可以係濕。
將耳屎清走嘅動作叫「撩耳屎」。
耙

耙係耕田用嘅農具，形似掃把，但掃嘢嗰個位係硬身同比較疏，主要用嚟掃落葉、乾草等等。
鄧福如

鄧福如（粵拼：dang6 fuk1 jyu4；英文：A-FÜ；1987年6月20號—）係一個臺灣女歌手，佢早前係臺灣樂團LazyBomb嘅主唱，花名阿福，原名鄧嵐心（粵拼：dang6 laam4 sam1）。
鄧福如喺出道之前，因為翻唱咗一首由B.O.B同般奴馬斯合唱嘅英文歌《Nothin' on You》上載到YouTube畀人收睇而受到關注。2011年佢憑住首張大碟《原來如此!!》成功入圍第23屆金曲獎最佳新人獎。
2013年8月，鄧福如以國語歌《Me & U》成功得到新城國語力女歌手嘅殊榮。

私人生活
2019年6月8號，鄧福如同交往多年嘅臺灣YouTuber陳孜昊（HowHow）正式拉埋天窗，2021年1月生咗一仔。
鄧稚鳳

鄧稚鳳（英文：Mae Yih，1928年5月—）係美國唐人女政治人。佢做過俄勒岡州眾議員同參議員。佢係第一位做到州參議員嘅美國唐人。

私生活
佢老公係葉惟洪（Stephen Yih）。佢哋有兩個仔，做醫生嘅Donald同做律師嘅Daniel，以及四個孫。
鄧係美國聖公會教徒。
鄧竟成

鄧竟成，GBS，PDSM，PMSM（Tang King Shing，1954年5月29號—）係香港警務處前處長，綽號特警成、飛虎成、Sorry Sir、對唔住長官、有志者。佢喺2007年1月16號接替李明逵出任處長。
鄧竟成喺1976年7月加入香港警隊，任職見習督察。佢曾經出任警隊多個唔同嘅前線職位，包括駐守警察機動部隊同特別任務連（飛虎隊）。佢喺2003年12月被升為警務處副處長（行動），到咗2007年1月16日就升做警務處處長。
鄧竟成做警務處處長期間，警隊曾經多次傳出醜聞，例如2008年底有差人喺警署內強姦報案人。嚮2008年陳冠希鹹相案期間，鄧竟成嚮香港電台話收埋一張鹹相都可能犯法，而俾人嘈咗成個星期。
鄧竟成有一個仔都係做差人。

退休從商
2016年加入香港航空有限公司任顧問成員。
2020年獲匯達交通新巴城巴有限公司行政總裁譚利民先生委任非執行董事一職。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
鄧符

鄧符（Tang Foo），又叫鄧符協，係北宋進士，做過陽春縣官。

開族祖
一日，佢來到岑田圭角山下，立力瀛書院，因為見風水好，佢將祖先骨搬過來，葬喺岑田，令子孫受惠。
岑田鄧氏認為佢係開族祖，而屏山鄧氏認為佢太公先鄧漢黻先至係開族祖。之不過突然中間斷開，到鄧符個孫先至鄧珪同鄧瑞分別南咗南邊村同北邊村。
鄧穎芝

鄧穎芝（Vangie Tang，1985年5月22號—）係香港女歌手，2003年參加無綫電視搞嘅全球華人新秀歌唱大賽入咗八強，第二年正式出道，2004年到2011年期間出過四隻唱碟。
2016年4月，鄧穎芝參加咗viuTV真人騷節目《G-1格鬥會》做打女。
鄧碧雲

鄧碧雲（1924年9月27號—1991年3月25號），原名鄧芍芙，人稱碧姐，又叫「媽打」，係香港女演員。
鄧祿普車呔

鄧祿普車呔（粵拼：dang6 luk6 pou2 ce1 taai1，英文：Dunlop Tyres）係英國一間車呔製造商，而家有75%股份屬於美國好時年。
鄧穎欣

鄧穎欣（英文：Natasha Tang，1992年8月23號—）係香港女泳手，擅長自由式，讀過拔萃女書院。佢喺2011年復辦嘅維港渡海泳贏到女子組冠軍。
鄧穎超

鄧穎超（1904年2月4號—1992年7月11號），係周恩來老婆。河南省光山人，響廣西南寧出世，佢係全國婦聯第一至三屆副主席，中共中央政治局委員、中央紀律檢查委員會第三書記，全國人大常委會副委員長，全國政協主席。
解穢酒

解穢酒，又寫做解慰酒，係喪禮同送殯儀式完結之後，家屬招待出席喪禮嘅親友同屋企人享用嘅一餐飯。解穢嘅意思，係解除一切污穢，因為中國人覺得做白事嘅地方都係污糟、污穢，解慰亦有安慰嘅意思，為家屬同親朋戚友除去憂傷。

俗稱
解穢酒喺粵語又俗稱食七。呢個詞本來係狼吞虎咽、拼命咁食，但之後引伸出來就係指解穢酒，呢餐飯一定只會有七道菜，所以叫做食七。因為咁，喺香港嘅餐飲文化，絕少會有餐廳安排一個有七道菜嘅套餐。
解畫

解畫（粵拼：gaai2 waa2），又畀人寫做解話，或者叫旁白，喺敘事學上，係向聽眾解釋一件事或者一個故仔嘅過程。
初頭「解畫」係特別指默片時代解影畫戲嘅行為，後尾個意思引申開去。
解碼追兇

《解碼追兇》（韓文：시그널）係2016年韓國電視劇，由李帝勳、金惠秀、趙震雄主演。故仔用犯罪推理做題材。
解碼遊戲

解碼遊戲（英文：The Imitation Game）係美國一套歷史劇情片。講述艾倫·圖靈喺二戰幫盟軍破解納粹德國軍事密碼嘅真實故事。2014年公映，主要演員有班尼狄甘巴貝治、姬拉麗莉同馬修古德，片長1個鐘頭54分鐘。
解禁男女

《解禁男女》（韓文：모럴센스；英文：Love and Leashes）係一套2022年上映嘅Netflix韓國原創愛情喜劇電影，改編自作家冬嘅同名網絡漫畫。呢套電影由導演朴賢真執導，同編劇李多惠一齊創作劇本，徐玄同李濬榮主演。故事講述一名上班嘅女職員意外發現佢公司代理嘅秘密之後，佢同公司上下級之間嘅關係發生咗逆轉，演變成浪漫嘅戀情。
解決師

《解決師》（英文：The Man Who Kills Troubles）係香港無綫電視製作嘅時裝電視劇，2018年製作，2019年播出。呢套劇由王浩信、唐詩詠、陳敏之同張穎康領銜主演，並由馮盈盈、張曦雯、李天翔、苗可秀、胡琳、莊思敏、張文慈同黃嘉樂聯合演出，總監製劉家豪。
劇名「解決師」嘅意思係對專職幫黑幫解決問題嘅人嘅稱號，亦係戲入面男主角嘅職業。
解立彬

解立彬（1988年8月29號—）係中華人民共和國籃球員同籃球教練，喺河北唐山灤縣（而家灤州市（中文：滦州市））出世，球員時期司職得分後衞，效力過北京金隅隊（而家北京首鋼霹靂鴨（中文：北京首钢霹雳鸭篮球俱乐部））同江蘇同曦隊，2016年退役，轉任籃球教練。2023年12月起做全國男子籃球聯賽球隊香港金牛主教練。
解決

《解決》係中國歌手崔健出嘅第二張錄音室大碟。喺1991年2月由中國文采音像出版社發行。

簡介
呢張專輯收錄咗10隻歌。
老友萬歲

老友萬歲（Old Is Gold）係新加坡新傳媒私人有限公司喺2019年推出嘅一套電視劇，由瑞恩、黃暄婷、徐彬、陳鳳玲、陳莉萍、陳漢瑋、吳勁威、陳澍城主演，李司棋、黃俊雄客串演出。劇情環繞一間叫做『千歲之家』嘅老人院入面嘅權力鬥爭，亦有提及孝道、親子關係同埋失智症嘅話題。
全劇喺2019年11月26號播完，另外新傳媒將《老友萬歲》拍成電視電影，叫做《老友萬歲之守護幸福》，喺11月30號播出，交代兩對情侶嘅感情發展，同埋陳莉萍嘅角色情歸何處。

外間反應
呢套劇係李司棋相隔八年再同瑞恩合作，喺拍攝初期，佢哋兩個嘅對手戲成為咗部份傳媒嘅焦點，其中李司棋就大讚瑞恩演技好同開朗咗。另外，黄俊雄同瑞恩喺多部電視劇之後亦再度合作，同徐彬上演一場三角戀嘅情節，亦成為部分媒體嘅關注所在。
去到播出之後，呢套劇嘅收視同口碑都唔錯，其中陳鳳玲喺劇入面飾演嘅美芳，因為受前夫威脅變成奸角，有啲觀眾非常投入，甚至喺社交媒體或者喺街上面都有人鬧佢。不過，新加坡《新明日報》報道，呢套劇之後新傳媒會暫停製作7點檔長壽劇。
老君堂公園

（簡化字：老君堂公园）係中國北京一公園，2008年4月29號開放，位置喺朝陽區十八里店老君堂入面。東北靠大羊坊路；東南靠東五環南路；西靠老君堂小區附近。
佢亦係北京市人民政府喺北京鄉下地區出錢起嘅14個郊野公園之一。
老嘢時速

《老嘢時速》（Thelma）係齣2024年美國電影，由佐殊麥高連執導，茱施潔比、李察朗次、費特海辛爾主演。
老友記闖天涯

《老友記闖天涯》（英文：Oliver & Company）係一部由和路迪士尼喺1988年製作同發行嘅動畫戲電影。套戲最早喺1988年11月18號上畫。佢係迪士尼第27部經典動畫長片。
影片故仔發生喺紐約市，大致改編自英國作家狄更斯嘅小說《孤雛淚》。套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇任何影音產品發行。
老四區

老四區（粵拼：lou5 sei3 keoi1）係指舊時廣州嘅四個城區，分別係東山區、越秀區、海珠區、荔灣區。家陣東山區已經併入越秀區，荔灣區包埋芳村區。
觸手

一隻墨魚有十條觸手。
喺動物學上，觸手（tentacle）係指長、曉郁、有彈性嘅一種器官，可以好似手噉用嚟操控攞到嘅物件，常見於八爪魚同墨魚等嘅頭足綱。
觸控用家介面

觸控用家介面（英文：touch user interface）係指靠觸壓覺（指感受表面受到嘅壓力嘅感知能力）嚟同用家互動嘅用家介面。觸控用家介面包括咗：
俾用家靠觸壓覺嚟控制部電腦，例子有曉對用家隻手指有反應嘅輕觸式熒幕；
曉用觸壓覺嘅方式向用家傳達資訊，例如喺廿一世紀初有想像中曉靠凸字方式向用家傳資訊嘅電腦（對盲嘅人嚟講有用）。
觸鬚

觸鬚（粵拼：zuk1 sou1 | 英文：antennae / feelers）係節足動物用嚟做感官嘅長型身體構造。
觸覺警示帶

觸覺警示帶 同觸覺引路帶 係指加喺地上面，可以用盲公竹偵測到嘅特定凹凸圖案，前者係用嚟警示危險，後者係幫盲人搵路，屬於一種無障礙輔助科技。
言不由衷

《言不由衷》（英文：The Prayer）係由艾怡良填詞同作曲，陳建騏編曲同監製，徐佳瑩演唱。呢隻歌以第一波主打歌收錄喺《心裏學》唱碟入面。

簡介
呢隻歌嘅MV由比爾賈做導演。呢隻歌攞到2017年度中華音樂人交流協會年度十大單曲。喺第29屆金曲獎呢隻歌亦被提名做最佳作曲人獎同最佳音樂錄影帶獎。
觸發策略

觸發策略（trigger strategy）係博弈論上嘅一種策略，指喺一場重複嘅非合作博弈裏面「初頭嗰陣合作，但一旦見到對手揀背叛揀咗若干次（觸發），自己就改為背叛嚟懲罰對手」。
觸發策略仲可以按「點懲罰」同埋「觸發嘅敏感度」細分幾種。

類型
陰暗觸發（grim trigger）：「對手揀過一次背叛，自己就永遠都揀背叛」。
以牙還牙（tit for tat）：「無論如何，喺第一次博弈嗰陣都揀合作；然後每次博弈嗰陣都做對手喺打前嗰次博弈做嘅嘢。」
以牙還兩牙（tit for two tats）：同以牙還牙一樣，不過等對手背叛兩次之後自己先至郁手背叛。
觸目驚心

《觸目驚心》（英文：Psycho）係一套1960年嘅美國電影，由安東尼柏堅斯、維拉美露絲、尊格溫、珍納李、馬田波森主演，希治閣執導。
觸覺記憶

觸覺記憶（英文：haptic memory）係觸覺嘅感官記憶，涉及感官喺極短嘅時間（短過 1 秒）之內儲住接收到嘅觸覺資訊。
西屯區

西屯區（粵拼：sai1 tyun4 keoi1）係臺灣臺中嘅一個市轄區。
西寧曹家堡國際機場

西寧曹家堡國際機場（粵音：sai1 ning4 cou4 gaa1 bou2 gwok3 zai3 gei1 coeng4）係喺中國青海嘅一個機場，喺1991年嗰陣起好兼且開放畀人用嚟搭飛機。
西尾夕香

西尾夕香 ，係日本嘅一個女藝人同埋配音員。
西尾隆矢

西尾隆矢（2001年5月16號—）係日本足球員，打後衞位置，效力大阪櫻花。
西寧省

西寧（越南文：Tây Ninh）係越南一省，省會西寧市，人口大約100萬。
西寧街

西寧街（英文：Sai Ning Street）係香港堅尼地城一條馬路，由域多利道開始，另一邊係掘頭路。
金貓屬

金貓屬（學名 Catopuma），哺乳綱食肉目貓科嘅一屬。金貓屬可分三個物種，分別係兩種亞洲金貓同婆羅洲金貓。
金販道站

金販道站（英文：Goldhawk Road tube station）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦漢默史密斯-富咸區。
金起範

金起範，韓國搖滾樂隊Gukkasten貝斯手。
金起範，韓國基督教牧師
金起範，又譯金奇範，韓國作曲家
金起範，又譯金基範，韓國棒球運動員
金起範，又譯金基範，韓國圍棋四段棋手
金超群

金超群（粵拼：gam1 ciu1 kwan4，1951年11月26號—）係臺灣導演、男演員，籍貫山東青島。1993年喺華視演出電視劇《包青天》而出名，花名「金老師」、「包大人」。
金谿

金谿係中國江西撫州一個縣，總面積1358平方公里，人口27萬。
金貝

金貝（法文：Quimper）係法國一城，菲尼斯泰爾省省會，人口有6萬。
闖蕩埃及

《闖蕩埃及》（Wandering Around Egypt）係香港電視娛樂製作嘅遊埠節目。由周雅霏同小雲主持，2021年3月13號到4月17號逢禮拜六20:00-20:30喺ViuTV播。節目延續《霏雲闖蕩》系列，兩位節目主持會去遊覽埃及。節目喺2018年12月拍落，不過要隔咗兩年幾先至有機會喺電視首播。

節目調動
2020年3月27號：由於早一日（3月26號）埃及索哈傑省泰赫塔區發生火車相撞事故，為咗唔想令到觀眾觸景傷情，所以臨時抽起咗呢個節目，改做重播外購節目《職業訓練所》其中一集。但電視台當時未有公佈調動原因。
闔家打麻雀

《闔家打麻雀》係預計2023年上畫嘅港產片，《闔家辣》續作，由鄭中基、吳君如、梁詠琪、呂爵安主演，鄭晉軒執導，用打麻雀做主題。呢套戲原定想做2023年賀歲港產片，但因為拍唔切，所以映期待定。
闔閭

闔閭（粵拼：hap6 leoi4，前537年—前496年）係春秋時期吳國第24任君主，前514年到前496年在位。佢喺名臣伍子胥輔政下國勢大盛，《荀子》將佢列入「春秋五霸」其中一位。不過佢有次打越國嗰陣戰死，由佢個仔夫差繼位。
闕

闕係東亞一種建築，起喺宮殿、祠廟同陵墓正門前面，左右各一。
關丹

關丹（Kuantan）係馬來西亞彭亨州首府，近關丹河河口，人口大約43萬。根據2010年人口統計，佢係馬來西亞第18大城市，西馬東部最大城市。
關丹河

氣候
關丹氣候炎熱、潮濕、多雨，全年温度變化唔大，屬於熱帶雨林氣候。其中，10月至下年3月大多數吹較潮濕嘅東北風，比較多雨，有時甚至會出現水浸；而較乾同熱嘅季節由於蒂迪旺沙山脈阻擋咗西南面蘇門答臘吹過嚟嘅季候風，所以有時高温可以上到去40°c。

人口
根據2010年馬來西亞統計局人口統計，關丹大約住咗427,515人。當中78.5%係馬來人、 17.9%係華人、3.3% 係印度人、0.3%係其他種族。

飲食
關丹嘅炸魚片同鹹魚比較出名，鹹魚嘅製法係用鹽醃魚後喺度曬幾日。當地市中心亦有好多當地特別食品，好似饢同烤雞。當地嘅饢同印度煎餅類似，但係比印度煎餅大，油比較少，可以沾各種汁，包括拉茶。

市內交通
MyCar（網上叫車）
Grab（網上叫車）
的士
自己揸車
關丹唔似得首都吉隆坡，係冇地鐵嘅。

公路
公路可以通往北部城市瓜拉登嘉樓同哥打峇魯，亦可以去南面北根、Kuala Rompin、豐盛港（Mersing）、新山，以及西面嘅首都吉隆坡。

機場
蘇丹阿末沙機場提供定期航班往返吉隆坡、檳城、新加坡等地。
闕氏

闕（粵拼：kyut3）係唐人姓氏，喺《百家姓》裏頭排第359位，依家經已冇乜人用。
喺台灣，姓闕嘅人有超過一半都係住喺台北市嘅南港區。闕家係南港當地嘅望族，喺政治、經濟都有一定影響力。

名人
闕枚莎：台北市議員
呢篇闕氏係同姓氏有關嘅楔位文章，重未寫完嘅。麻煩你幫手充實佢。
闖關東

闖關東（粵拼：cong2 gwaan1 dung1）係清代到民國時（19世紀後半期到20世紀前半期）華北漢人湧入東北嘅移民潮，同落南洋、走西口合為清代中國三大移民潮，呢場移民潮大約持續咗100年，到日本戰敗前，移民數超過兩千萬，移民源地主要係山西、河北、山東、河南，其中山東、河北人最多（山東半島），最終遼東以北由滿洲演變爲漢文化區。

字面釋義
「關」係指山海關，「關東」即山海關之東，亦即而家嘅中國東北地區，又叫關外，相比長城以南開發得遲。呢個「關」之所以要「闖」，在於從清初開始，朝廷封禁東北，漢人唔準私自進入，所以講「闖關」，同時，因為封禁，東北直程係未開發，啲人去到嗰度係唔知會遇到咩事，所以又有「闖蕩關東」嘅含義。

滿清封禁滿洲
第一個入關嘅滿洲皇帝係順治，嗰時中原局勢動盪，而南方有明朝勢力要反清復明。北京嘅滿清政權有咩行差踏錯，就可能冧檔，所以佢哋點都要有笪可以退守嘅餘地，即係滿洲。同時滿族喺努爾哈赤之下喺滿洲興起，話滿洲係佢哋嘅「龍興之地」，所以無論係風水，定係軍事戰略，滿洲對滿清係好緊要。
於是順治落令，拍住遼東明長城，挖咗條柳條邊，分隔滿洲同中原。柳條邊係挖出條渠，用挖出嘅泥做堤防，堤上種柳樹編成一排。佢東起遼寧鳳城，西到山海關，駐兵把守，關內人想過要有官府嘅「印票」，呢種印票無乜事唔會發。
到康乾盛世時，滿洲皇帝龍椅坐正，不過重係要封禁滿洲，意在保住滿洲風俗，防止旗人漢化。喺滿洲人睇落，滿洲始終係風水重地，出於保存民族文化、教育，佢哋禁止開田採伐，要保留大量荒野來保持八旗騎射圍獵嘅習俗，於是東北有大笪嘅無人區，開發程度極低。
乾隆喺四十一年（1776年）發過諭令：「盛京、吉林爲本朝龍興之地，若聽流民雜處，殊於滿洲風俗攸關」。自此，封禁滿洲正式納入國家法制，不但加強盤查出關人士，重喺滿洲搜捕私自出關嘅漢人，一經發現立即遣送原籍。就噉以來，喺關外如蒙古族、滿族等少數民族佔比較高嘅人口比率，但人口稀薄。

中原民生多艱
康熙時實行攤丁入畝，取消人頭稅，放鬆咗人口管制，中國人口劇增。百年之內，人口就多出成倍，中國顯得人多地少，而中原尤其嚴重。19世紀時，黃河水患、中原旱災多多，啲人生存艱難。呢陣時，滿洲有大笪地閒置，重係地力好好嘅黑土，走投無路，啲人就唔理禁令，於是中原農民走去闖關東。丁戊奇荒時，啲災民湧去滿洲官府都默許咗，於是更加多人去闖關東。

移民路線
有兩條路線：陸路同海路。
陸路：從山海關、喜峰口、古北口等長城各關口出關，入到遼瀋。
海路：從山東半島坐船去遼東半島。譬喻從煙臺去大連，一晚船就到。

移民生計
開始時，東北係好有好多荒野，啲農民去到嗰度墾荒，後來發展咗啲村鎮，就開始出現商業，此外東北資源豐富，有啲人去嗰度可以淘金、入山挖蔘（東北話叫「放山」），所以東北當地有諸如「山神」、「金王」呢啲闖蕩傳奇。
後來中國國力衰弱，東北成為俄國勢力範圍，整鐵路、起城市，呢班移民成為東北開發嘅勞力，後來日本勢力侵入東北，成立滿洲國，期間東北工業化，日本人口唔夠中國多，始終需要中國嘅勞力，所以移民重未完全消失。

東北放禁
1860年，中國同沙俄簽《璦琿條約》，俄國攞咗中國嘅外滿洲、庫頁島，時任黑龍江將軍特普欽上疏朝廷，鼓勵移民實邊，於是東北放禁；光緒年間乾脆完全廢除禁令，闖關東達到高潮。

影響
東北地方原本好荒涼，闖關東嘅移民開發咗東北，由荒野變成中國一處重要嘅農業、工業生產地。
滿洲原本係遊牧民族嘅領地，移民基本上填充曬成個東北，變成咗漢文化區，同時移民嘅數量遠遠超過同期嘅俄國、日本、朝鮮移民，喺文化勢力上中國贏咗，達到「實邊」嘅效果，而當時日、俄兩國企圖染指、佔領東北。
同時呢班移民形成咗新嘅文化──東北文化，因為東北自身嘅歷史（諸如滿洲國、開發歷程），佢哋形成咗自我嘅族群認同（東北民系），移民講嘅北方話同滿文、日文、俄文融合，形成咗東北官話，其中開發得比較早嘅遼瀋地方當地口音比較重，越北就越接近普通話。除咗形成新語言，亦散播其他方言：黑龍江有當年河北山東移民帶去嘅冀魯官話語言島；行海路嘅移民將膠遼官話由膠東地方傳到遼東半島，產生登連片、蓋桓片，同時黑龍江分佈咗登連片嘅虎林、二屯子兩個語言島。

相關
山東省公務員考試專門出過闖關東嘅考題。
大連電視臺喺2008年1月到2月時播出電視劇闖關東，講嘅係山東朱氏因為旱災闖關東歷程。之後CCTV同其他地方臺放過。2009年8月北京衞視、浙江衞視放呢出戲嘅續集《闖關東中篇》。
謝珮怡

謝珮怡，香港親中派政治人物兼天主教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
謝瑞麟

謝瑞麟（粵拼：ze6 seoi6 leon4，Tse Sui Luen，1936年—）係謝瑞麟珠寶嘅創辦人同前主席。

生平
謝瑞麟喺廣東南海出世，1945年跟屋企人移民香港，住喺老虎岩木屋區，13歲做金鋪學徒，1971年正式成立「謝瑞麟珠寶有限公司」，2000年試過報窮，後來東山再起。
2008年5月9號，謝瑞麟因為兩項串謀向旅行社代理提供利益、兩項串謀偽造賬目、三項串謀盜竊，同一項串謀詐騙稅局等罪名畀香港區域法院判坐39個月監；謝瑞麟個仔兼時任謝瑞麟珠寶主席謝達峰判監5年；而另外三名公司高層就被判監3年9個月至4年3個月不等。
2011年9月1號謝瑞麟出任謝瑞麟珠寶嘅顧問，職銜係「創辦人」。公司話，無論謝達峰或者謝瑞麟都唔會畀公司委任做董事。
謝瑞麟珠寶

謝瑞麟珠寶（國際）有限公司（Tse Sui Luen Jewellery (Intenational) Ltd.，港交所：00417）係香港幾出名嘅珠寶行。創辦人兼前主席係謝瑞麟，大股東係謝瑞麟個仔謝達峰（Tse Tat Fung Tommy），截至2011年8月31號謝達峰所持股份約莫152,960,914股或者72.72%。2010年3月1號起主席兼行政總裁係邱安儀（謝達峰老婆）。
公司嘅主要業務係製造、銷售同埋推廣珠寶首飾，主要以「TSL」品牌進行銷售。產品亦有分銷至中華人民共和國、美國、星架坡同埋泰國等市場。中國大陸嘅零售網絡以旗下副品牌「SAXX」做名嚟經營。
1971年，「謝瑞麟珠寶有限公司」正式成立，1987年6月30號喺香港聯合交易所掛牌。
謝盛友

謝盛友（You Xie，1958年10月1號—），中德雙語專欄作家，班貝格民選市議員，曾任歐洲華文作家協會副會長。
維基同享有多媒體嘅嘢：You Xie
謝秀嫻

謝秀嫻，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
謝特

謝特（粵拼：ze6 dak6，Djet），係個古埃及第一王朝嘅法老王。
謝玉玲

謝玉玲，香港親中派政治人，曾經參與2023年香港區議會選舉。
謝瑞華

謝瑞華（粵拼：ze6 seoi6 waa4；Amy Tse），1999年喺香港中文大學新聞及傳播學院畢業，之後擔任香港無綫電視記者，負責財經節目《財經透視》嘅主持同採訪工作。2005年離開無綫新聞，2006年擔任Now財經台採訪主任，負責財經節目《樓市每日睇》嘅主持同採訪工作。
2007年8月20號起，謝瑞華同時兼任Now財經台高級主播同擔任交易時段嘅主持。